Kvennalið Breiðabliks spilar lokaleik sinn í Meistaradeildinni í fótbolta í kvöld. Blikar mæta PSG í París.
Blikar hófu leik í riðlakeppni Meistaradeildarinnar, fyrst íslenskra liða, í október. Í kvöld er komið að lokaleik Blika í riðlinum en eftir fimm leiki verma Kópavogskonur botnsæti riðilsins með eitt stig. PSG og Real Madrid eru þegar komin í 8-liða úrslit en PSG er á toppnum með fimm sigra af fimm mögulegum og því ljóst að leikurinn í kvöld verður strembinn. Ásmundur Arnarsson, þjálfari Breiðabliks, segir liðið þó stefna á að skora mark í riðlakeppninni áður en henni lýkur.
sagði Ásmundur Arnarsson á fjölmiðlafundi í gærkvöld. Leikur PSG og Breiðabliks hefst klukkan korter fyrir sex og verður í beinni útsendingu á YouTube.
Frakkland og Noregur komust í gær í undanúrslit HM kvenna í handbolta. Frakkar unnu Svíþjóð 31-26 á meðan Noregur vann Rússland 34-28. Frakkland mætir Danmörku í undanúrslitum og Noregur mætir Spánverjum. Undanúrslitaleikirnir verða spilaðir á morgun, sá fyrri klukkan hálf fimm á RÚV og sá síðari klukkan hálf átta á RÚV 2.
Dregið verður í riðla í Þjóðadeildinni í fótbolta í dag en Ísland mun spila sex leiki í deildinni á næsta ári, fjóra í júní og tvo í september. Ísland féll úr A-deild Þjóðadeildarinnar í fyrra eftir slakt gengi og leikur því í B-deildinni á næsta ári. Ísland verður í efsta styrkleikaflokki þegar dregið verður í dag klukkan fimm að íslenskum tíma.
Breiðablik og PSG eigast við í riðlakeppni Meistaradeildar kvenna í fótbolta í kvöld. Þetta verður lokaleikur Blika í Meistaradeildinni í vetur.